સાણંદ તાલુકા પંચાયતમાં વિજય બાદ મોડાસર ગામમાં વિજેતા પ્રમુખ- ઉપપ્રમુખનું અબીલ ગુલાલ સાથે સન્માન કરવામાં આવ્યું હતું. આ વિજય સરઘસ બાદ યોજાયેલી સભામાં ભાજપમાંથી સસ્પેન્ડ થયેલા પૂર્વ ધારાસભ્ય કમાભાઇ રાઠોડ, પાલિકાના પૂર્વ પ્રમુખ ભીખાભાઇ પટેલ, ખેંગારભાઇ સોલંકી સહિતના અગ્રણીઓએ ખાસ હાજરી આપીને વિજયને વધાવ્યો હતો. તો બીજી તરફ કોંગ્રેસના અગ્રણીઓ, બળવાખોર સદસ્યો તેમજ સાથે ભાજપમાંથી છેડો ફાડનારા જુથે અલગ ચોકો રચતા આગામી ચૂંટણીઓમાં ભાજપને ભારે પડી શકે તેમ છે. આ જુથ હવે ખેડૂતો,પાણી અને વીમા મુદ્દે લડત ચલાવશે.